*Kivonat a Jászberény Városi Önkormányzat Képviselő-testületének 2019. augusztus 15-én megtartott* ***rendkívüli,******nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***229/2019. (VIII. 15.) határozata***

***a külterületi helyi közutak fejlesztése és az utak karbantartásához szükséges munkagépek beszerzése tárgyában kiírt VP6-7.2.1-7.41.2-16 kódszámú pályázat benyújtásáról, a pályázathoz szükséges saját forrás biztosításáról szóló 318/2016.
(XII. 14.) határozat módosításáról, valamint a projekt megvalósításához szükséges önerő biztosításáról, támogatási előleg igényléséről***

1. A Jászberény Városi Önkormányzat Képviselő-testülete (a továbbiakban: Képviselő-testület)a külterületi helyi közutak fejlesztése és az utak karbantartásához szükséges munkagépek beszerzése tárgyában kiírt VP6-7.2.1-7.4.1.2-16 kódszámú pályázat benyújtásáról, a pályázathoz szükséges saját forrás biztosításáról szóló 318/2016. (XII. 14.) határozata (a továbbiakban: Határozat) 2. pontját az alábbiak szerint módosítja:

*„2. A Képviselő-testület az 1. pontban meghatározott pályázat megvalósításaként az 1. számú célterület esetében a 0504 hrsz.-ú külterületi helyi közutak fejlesztését határozza meg.”*

1. A Képviselő-testület a Határozat módosítással nem érintett rendelkezéseit hatályában változatlanul fenntartja.
2. A Képviselő-testület a projekt megvalósítása kapcsán az alábbiakat állapítja meg:
* A projekt címe: Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő-és munkagépek beszerzése
* A megvalósítás pontos helyszíne: 0504 hrsz.-ú kivett, saját használatú út.
* A projekt azonosítója:1824890486
* A projekt teljes költsége összesen: 90.674.444, - Ft.
* A projekt elszámolható költségei összesen: 88.963.098, - Ft.
* Támogatás összege: 80.066.787, - Ft.
* **ebből Jászberényre jutó összeg: 69.551.187, - Ft.**
* Önerő: 10.607.657,- Ft.
* **ebből Jászberényre jutó összeg: 9.439.257, - Ft**.
* Saját forrás: 10.607.657, - Ft.
* **ebből Jászberényre jutó összeg: 9.439.257, - Ft.**
* Egyéb támogatás: 0, - Ft.
* A projekt nem elszámolható költségeire jutó önerő: 1.711.346,- Ft.
* A 2017.01.23 16:19:56 időpontban benyújtott 1824890486 iratazonosító számú támogatási kérelemben benyújtott támogatás összege: 115.390.432, - Ft. A támogató okirat és a támogatási kérelem közötti árkülönbözetet a műszaki tartalom és a megvalósítás helyszíneinek módosítása okozta.

4.) A Képviselő-testület megállapítja, hogy a projekt megvalósításához szükséges önerő
***9.439.257, - Ft*** a Jászberény Városi Önkormányzat 2019. évi költségvetési előirányzatainak megállapításáról szóló 1/2019. (II. 13.) önkormányzati rendelet (a továbbiakban: Költségvetési rendelet) 15. táblázat – Pályázatok, fejlesztések 2019 – „VP-6.7.2.1-7.4.1.2-16 Külterületi helyi közutak fejlesztése” megjelölésű pénzügyi előirányzat soron rendelkezésre áll.

1. A Képviselő-testület kinyilvánítja, hogy a támogatói okiratban szereplő ***34.775.593,- Ft*** támogatási előleget igénybe kívánja venni.
2. A Képviselő-testület a külterületi helyi közutak fejlesztése és az utak karbantartásához szükséges munkagépek beszerzése tárgyában kiírt VP6-7.2.1-7.4.1.2-16 kódszámú pályázat benyújtásáról, a pályázathoz szükséges saját forrás biztosításáról szóló 318/2016. (XII. 14.) határozat módosításáról szóló 135/2017. (III. 8.) határozatot hatályon kívül helyezi.

**Határidő:** folyamatos

**Felelős:** Dr. Szabó Tamás polgármester

 Lányi László PH Városüzemeltetési Iroda vezetője

 Kiss József PH Közgazdasági Iroda vezetője (a 4. pontban foglaltakért)

**Erről**

1./ Jász- Nagykun Szolnok Megyei Kormányhivatal- Szolnok,

2./ PH Városüzemeltetési Iroda- helyben,

3./ PH Közgazdasági iroda – helyben,

4./ Városfejlesztési Bizottság tagjai,

5./ Képviselő-testület valamennyi tagja,

6./ Irattár

**é r t e s ü l.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. augusztus 16.*

 *(Dr. Bessenyei Lilla)*

 *irodavezető*